L 302/80
LV
Eiropas Savienības Oficiālais Vēstnesis
22.11.2022.
AAN nostiprina tieši uz iezemētās plates.
AAN korpusu piestiprina iezemētajai platei (ALSE) vai savieno ar aizsargzemējumu (OTS, piem., zemētājstieni).
Katru AAN mērīšanas pieslēgvietu aprīko ar 50 Ω slodzi.
Ja izmanto uzlādes staciju, signāla/vadības pieslēgvietām un/vai vadu sakaru tīkla pieslēgvietām AAN nav prasīts.
Lokālās/privātās sakaru līnijas starp transportlīdzekli un uzlādes staciju pievieno saistītajai iekārtai uzlādes stacijas pusē, lai tās darbotos pareizi.
Ja sakari ir imitēti un ja AAN esība nepieļauj pienācīgus sakarus, AAN izmantot nevajadzētu.
2.4.4.
Uzlādes / lokālo/privāto sakaru vadojums Uzlādes / lokālo/privāto sakaru vadojumu novieto taisnā līnijā starp AMN / DC-charging-AN / AAN un trans­ portlīdzekļa uzlādes kontaktligzdu un izvieto perpendikulāri transportlīdzekļa garenasij (sk.
3.f un 3.g attēlu).
Vadojuma projicētajam garumam no AMN malas līdz transportlīdzekļa malai ir jābūt 0,8 (+0,2 / -0) m.
Ja vadojums ir garāks, pārpalikušo garumu saloka “Z formā”, nepārsniedzot 0,5 m platumu.
Ja tas nav praktiski iespējams vadojuma apjoma vai stingruma dēļ vai tādēļ, ka testēšana notiek pie lietotāja, testa ziņojumā precīzi norāda pārpalikušā vadojuma izvietojumu.
Uzlādes / lokālo/privāto sakaru vadojumam transportlīdzekļa sānos vertikāli jākarājas 100 mm (+200/-0 mm) attālumā no transportlīdzekļa virsbūves.
Visu vadojumu novieto uz nevadoša, mazas relatīvās dielektriskās caurlaidības (dielektriska) materiāla (εr ≤ 1,4), (100 ± 25 ) mm augstumā virs iezemētās plates (ALSE) vai grīdas (OTS).
3.
Atsauces punkts
3.1.
Šajā pielikumā atskaites punkts ir punkts, kurā nosaka lauka intensitāti un kuru nosaka šādi:
3.2.
M, N, O, T, R kategorijas transportlīdzekļiem saskaņā ar ISO 11451-2;
3.3.
L kategorijas transportlīdzekļiem:
3.3.1.
vismaz 2 m attālumā horizontāli no antenas fāzes centra vai vismaz 1 m attālumā vertikāli no pārraides līniju sistēmas (TLS) izstarojošajiem elementiem;
3.3.2.
uz transportlīdzekļa viduslīnijas (gareniskās simetrijas plaknē);
3.3.3.
1,0 ± 0,05 m augstumā virs plaknes, uz kuras atrodas transportlīdzeklis, vai 2,0 ± 0,05 m augstumā, ja mini­ mālais jumta augstums jebkuram modeļu klāsta transportlīdzeklim pārsniedz 3,0 m;
3.3.4.
trīsriteņu transportlīdzekļiem – vai nu 1,0 ± 0,2 m aiz transportlīdzekļa priekšējā riteņa vertikālās viduslīnijas (C punkts šā pielikuma 1. papildinājuma 1. attēlā);
vai divriteņu transportlīdzekļiem – 0,2 ± 0,2 m aiz transportlīdzekļa priekšējā riteņa vertikālās viduslīnijas (D punkts šā pielikuma 1. papildinājuma 2. attēlā).